CELEX: 31992R3279
Language: ro
Date: 1992-11-09 00:00:00
Title: Regulamentul (CEE) nr. 3279/92 al Consiliului din 9 noiembrie 1992 de modificare a Regulamentului (CEE) nr. 1601/91 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate obținute din produse vitivinicole

03/Volumul 11
            
            
               RO
            
            
               Jurnalul Ofícial al Uniunii Europene
            
            
               185
            
         31992R3279
   
               L 327/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3279/92 AL CONSILIULUI
   
   din 9 noiembrie 1992
   de modificare a Regulamentului (CEE) nr. 1601/91 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate obținute din produse vitivinicole
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100a,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât ar trebui să se interzică utilizarea capsulelor sau a foliilor fabricate pe bază de plumb pentru acoperirea dispozitivelor de închidere a recipientelor în care se comercializează vinurile aromatizate, băuturile aromatizate pe bază de vin și cocteilurile aromatizate obținute din produse vitivinicole, astfel încât să se prevină riscul de contaminare, în special prin contactul accidental cu aceste produse, precum și riscul de poluare a mediului de către deșeuri care conțin plumb provenit din aceste capsule sau folii; întrucât, cu toate acestea, ar trebui să se prevadă o perioadă de adaptare a producătorilor și utilizatorilor acestor capsule și folii, prin aplicarea interdicției menționate numai de la 1 ianuarie 1993; întrucât este necesar, de asemenea, să se permită comercializarea produselor îmbuteliate în recipiente prevăzute, anterior datei menționate mai sus, cu astfel de capsule sau folii, până la epuizarea stocurilor;
   întrucât ar trebui să se adapteze anumite definiții ale băuturilor aromatizate pe bază de vin, pentru a se ține seama într-o măsură mai mare de practicile de producție tradiționale;
   întrucât Regulamentul (CEE) nr. 1601/91 (4) ar trebui modificat în consecință,
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 1601/91 se modifică după cum urmează:
   
               1.
            
            
               La articolul 2 alineatul (3) litera (a), primul paragraf se înlocuiește cu următorul text:
               
                           „(a)
                        
                        
                           
                              Sangria:
                           băutură obținută pe bază de vin:
                           
                                       —
                                    
                                    
                                       aromatizată prin adaos de extracte sau esențe naturale de citrice;
                                    
                                 
                                       —
                                    
                                    
                                       cu sau fără sucul acestor fructe;
                                    
                                 
                                       —
                                    
                                    
                                       eventual:
                                       
                                                   —
                                                
                                                
                                                   cu adaos de mirodenii;
                                                
                                             
                                                   —
                                                
                                                
                                                   îndulcită;
                                                
                                             
                                                   —
                                                
                                                
                                                   cu adaos de CO2
                                                   
                                                
                                             
                                 și având o tărie alcoolică dobândită în volume mai mică de 12 % vol.”
                        
                     
         
               2.
            
            
               La articolul 2 alineatul (3), litera (e) se înlocuiește cu următorul text:
               
                           „(e)
                        
                        
                           
                              Kalte Ente:
                           băutură aromatizată pe bază de vin, obținută dintr-un amestec de vin, vin petiant sau vin petiant cu adaos de CO2 cu vin spumant sau vin spumant cu adaos de CO2, prin adăugarea de substanțe naturale din lămâie sau extracte ale acestor substanțe, al căror gust trebuie să fie clar perceptibil. Produsul finit trebuie să aibă un conținut de vin spumant sau vin spumant cu adaos de CO2 de cel puțin 25 % din volum;”.
                        
                     
         
               3.
            
            
               La articolul 8, se inserează următorul alineat:
               „(4a)   De la 1 ianuarie 1993, produsele îmbuteliate prevăzute în prezentul regulament pot fi deținute în vederea comercializării sau a introducerii pe piață în recipiente prevăzute cu dispozitive de închidere acoperite cu capsule sau folii fabricate pe bază de plumb. Cu toate acestea, se autorizează comercializarea produselor îmbuteliate și prevăzute înainte de această dată cu folii sau capsule, până la epuizarea stocurilor.”
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 1992.
      
         
            Pentru Comisie
         
         
            Președintele
         
         D. HURD
         
      
   
   
      (1)  JO C 69, 18.3.1992, p. 11.
   
      (2)  JO C 241, 21.9.1992, p. 97 și Decizia din 28 octombrie 1992 (nepublicată încă în Jurnalul Oficial).
   
      (3)  JO C 169, 6.7.1992, p. 1.
   
      (4)  JO L 149, 14.6.1991, p. 1.